|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-103/2015-02/4  15.01.2016. године  Немањина 22-26  Б е о г р а д |

**Одговор на захтев за додатне информације или појашњења у вези са**

**припремањем понуде**

У складу са чланом 63. став 3. Закона о јавним набавкама („Службени гласник РС” број 124/12,14/15 и 68/15) достављамо вам **Одговор 1** на захтев за додатне информације или појашњења у вези са припремањем понуде за јавну набавку услуга - Услуга узорковања, анализе и израде извештаја, број ЈН O 27/2015.

**ПИТАЊЕ 1:**

Поштовани,

Као акредитована лабораторија за испитивање електромагнетске компатибилносити (ЕМЦ), обраћамо Вам се у својству заинтересованог лица, за **додатна појашњења за припрему понуде** за предметну партију јавне набавке.

1. У конкурсној документацији, у општим условима и самом називу јавне набавке, наведено је да понуђачи могу бити *„именована тела и акредитоване лабораторије“.* Такође, предмет услуге за партију 4 је *„узорковање, анализа и израда извештаја о усаглашености“* на начин да се *„испитују параметри по следећим стандардима“.*

Са друге стране, у Условима за учешће у пуступку, за партију 4 се захтева да *„Понуђач мора бити именован од стране Министарства привреде за сповођење оцене усаглашености са захтевима Правилника о електромагнетској компатибилности“* што се доказује *„Решењем о именовању тела“.*

Молимо Вас за појашњење са образложењем: **да ли акредитована испитна лабораторија која није именовано тело, може бити понуђач?** Наиме, у случају да понуђач може бити само именовано тело за оцењивање усаглашености по Правилнику о ЕМЦ, произилази да услове испуњавања мали број фирми (видети Регистар именованих тела који води Министарсво привреде <http://www.tehnis.privreda.gov.rs/sw4i/download/files/cms/attach?id=426>). Такође, обим именовања свих именованих тела по Правилнику о ЕМЦ не обухвата испитивања већ искључиво **преглед техничке документације** са издавањем потврде или изјаве о усаглашености, тј. реализацију узорковања, испитивања, анализе и израде извештаја могу спровести само испитне лабораторије.

2) У Техничким спецификацијама, за партију 4 наведен је списак од 13 спрских стандарда по којима понуђач треба бити способан да изврши испитивања електричне опреме. Два стандарда са тог списка се уопште не односе на електромагнетску компатибилности нити су у Списку српских стандарда из области ЕМЦ (Сл.гласник РС 59/2014):

*SRPS EN 50413:2010 Основни стандард за процедуре мерења и израчунавања излагања људи електричним, магнетским и електромагнетским пољима (од 0 Хз до 300 ГХз)*

*SRPS EN 62233:2009 Методе за мерење електромагнетских поља које стварају апарати за домаћинство и слични апарати у погледу излагања људи њиховом утицају*

Молимо Вас за појашњење са образложењем: **да ли су ова два стандарда грешком наведена или се морају укључити у понуду?** Наиме, испитивањем електичне опреме по ова два стандарда није могуће потврдити њену усаглашеност са захтевима Правилника о ЕМЦ.

Додатно, доказ о испуњености услова за могућност реализације испитивања, при подношење понуде, је потписана изјава понуђача, али се у Условима конкурсне документације наводи да ће наручилац пре доношења одлуке тражити копије доказа.

Молимо Вас за појашњење са образложењем: **да ли се копијама доказа сматра само Решење о акредитацији са важећим обимом акредитације за испитивања по наведеним стандардима?** Наиме, у том случају понудач може бити једино фирма тј. испитна лабораторија која у свом обиму има све наведене стандарде (претрага нпр. према стандарду 62233 се може обавити у Регистру акредитованих тела за оцењивање усаглашености који води Акредитационо тело Србије <http://www.registar.ats.rs/>).

**ОДГОВОР 1:**

1. Назив јавне набавке обухвата и Именована тела и акредитоване лабораторије зато што за испитивање неких производа у Србији нема Именованих тела али постоје акредитоване лабораторије.
2. Акредитована испитна лабораторије не може бити понуђач ако није именовано тело. Тачно је да обим именовања именованих тела не обухвата испитивања већ само преглед техничке документације, али Прилогом 6. Правилника о електромагнетској компатибилности је прописано да Именовано тело мора да има одговарајућу опрему за испитивање у зависности од захтева садржаних у српским стандардима са списка стандарда из члана 7. Правилника
3. Стандарде SRPS EN 50413:2010 и SRPS EN 62233:2009 (редни бројеви 7. и 8. на списку техничке спецификације за партију 4.) треба избацити, а стандард SRPS EN 61547:2012 треба додати на списак за исту партију.

**Због насталих измена Конкурсне документације, Наручилац продужава рок за подношење понуда до 28.01.2016. године до 10:00 часова, отварање понуда одржаће се истог дана у 11:00 часова у Немањиној 22-26, на 3 спрату, у канцеларији број 8.**